36 The Atrium | LekkeSlaap
Vanaf R945 R803 per nag (plek vir 4)
36 The Atrium is 'n lieflike selfsorgwoonstel in 'n veilige kompleks in Ballito. Die kompleks is naby Shaka's Rock en Thomsponsbaai se strande geleë.
Die woonstel is smaakvol versier en het slaapplek vir 4 gaste. Die woonstel beskik oor 2 slaapkamers, 2 badkamers, 'n sitkamer en 'n kombuis wat goed toegerus is. Elke slaapkamer het 'n dubbelbed en die badkamers het elkeen 'n bad of 'n stort.
Die kombuis is ten volle toegerus met 'n yskas-vrieskas, gasstoof, oond, mikrogolfoond, wasmasjien, kooktoebehore en 'n eetkamertafel. Daar is ook 'n sitkamer met gemaklike sitplek en 'n TV met volledige DStv.
Dit sitkamer lei na 'n stoep met 'n eetarea. Die eenheid het 'n gasbraai en die kompleks het 'n swembad en veilige parkeerplek vir 1 voertuig.
Skoonmaakdienste van 1 uur lank is beskikbaar vanaf Maandag tot Sondag, behalwe op openbare vakansiedae. Dit sluit die opmaak van beddens in, asook skoonmaak van badkamers, braais en vloere. Skottelgoed is nie ingesluit by skoonmaakdienste nie.
Daar is doendinge soos swem, branderplankry, snorkel, vlieërbranderplankry, visvang, voetslaan en gholfspeel in die omgewing.